Fra midten av 2. millennium f.Kr. utviklet Terramarekulturen seg i Podalen. Terramarekulturen har sitt navn fra rester av den svarte jorda som har blitt avdekket i bolkningshauger og som lenge etter tjente som gjødsel for lokale bønder. De var fortsatt jegere og samlere, men hadde tamdyr og var relativt gode smeder og metallarbeidere, støpte bronse i former av stein og leire. De drev også en del landbruk, kultiverte bønner, vinranker, hvete og lin. Latino-faliskiske folket har blitt assosiert med denne kulturen, særlig av arkeologen Luigi Pigorini (1842–1925).